Noul Guvern va avea doar o singură femeie în funcție de ministră și anume Viorica Dumbrăveanu, consiliera lui Igor Dodon în domeniul dezvoltării sociale.

În listă se regăsesc șase consilieri din aparatul lui Igor Dodon: Ion Chicu, Aureliu Ciocoi, Victor Gaiciuc, Corneliu Popovici, Viorica Dumbrăveanu, Ion Perju.

Ion Chicu a fost înaintat ieri seara de către Igor Dodon pentru funcția de prim-ministru, iar astăzi a depus o cerere în Parlament pentru a prezenta componența noului Guvern și programul de guvernare.

Astăzi are loc ședința Parlamentului, unde noul Guvern va cere votul de încredere al deputaților.